El Conseller exiliat Toni Comín fa una valoració del què han estat aquests dies intensos al Parlament Europeu.

Puigdemont i Comín, dos dels membres del govern de la Generalitat que després del referèndum de l'octubre 2017 van exiliar-se a Bèlgica, s'han beneficiat de la decisió del Tribunal de Justícia de la Unió Europea sobre el cas de l'Oriol Junqueras.

Al micro del Rafael Renyé, Toni Comín també dóna més detalls sobre l'acte que preparen a Perpinyà, serà el retorn del president Carles Puigdemont i del mateix conseller en terres catalanes. Comín i Puigdemont també formen part del Consell de Govern del Consell per la República que va decidir obrir una delegació a Catalunya Nord. Segons Comín "fa dos anys que el Principat ha redescobert Catalunya Nord" al moment de l’organització del Referèndum.

"Des de l'octubre del 2017, de sobte, hem descobert que hi ha una realitat que està molt més viva del què ens pensàvem i que ens és molt més necessària del què ens recordàvem. » Per aquesta raó, i per al perill que suposa encara entrar a l’estat espanyol, es va decidir que el primer acte en terres catalanes després del reconeixement de la immunitat europea sigui a Perpinyà.